CELEX: 62012CN0423
Language: hu
Date: 2012-09-17 00:00:00
Title: C-423/12. sz. ügy: A Kammarrätten i Stockholm — Migrationsöverdomstolen (Svédország) által 2012. szeptember17-én benyújtott előzetes döntéshozatal iránti kérelem — Flora May Reyes kontra Migrationsverket

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/11
            
         A Kammarrätten i Stockholm — Migrationsöverdomstolen (Svédország) által 2012. szeptember17-én benyújtott előzetes döntéshozatal iránti kérelem — Flora May Reyes kontra Migrationsverket
   (C-423/12. sz. ügy)
   2012/C 355/19
   Az eljárás nyelve: svéd
   
      A kérdést előterjesztő bíróság
   
   Kammarrätten i Stockholm — Migrationsöverdomstolen
   
      Az alapeljárás felei
   
   
      Felperes: Flora May Reyes
   
      Alperes: Migrationsverket
   
      Az előzetes döntéshozatalra előterjesztett kérdések
   
   
               1.
            
            
               Lehet-e úgy értelmezni a 2004/38 irányelv (1) 2. cikke 2. pontjának c) alpontját, hogy valamely tagállam bizonyos feltételek fennállása mellett előírhatja egy 21. éves vagy azt betöltött egyenes ági leszármazottnak — annak érdekében, hogy e személy eltartottnak, és ezáltal a 2004/38 irányelv 2. cikke 2. pontjának c) alpontja szerinti családtagnak minősüljön — azt, hogy próbáljon munkát keresni, kérjen segítséget megélhetéséhez a származási országa szerinti hatóságoktól, illetve eltartsa magát más módon, és mindez lehetetlennek bizonyuljon?
            
         
               2.
            
            
               A 2004/38 irányelv 2. cikke 2. pontjának c) alpontja szerinti „eltartott” fogalom értelmezése során van-e bármilyen jelentősége annak a ténynek, hogy valamely hozzátartozó — például életkorból, végzettségből és egészségi állapotból adódó személyes körülmények miatt — alkalmasnak tekinthető munkavállalásra, továbbá munkába akar állni a tagállamban, ami azt jelentené, hogy nem állnak fenn többé azok a körülmények, amelyek értelmében az e rendelkezés szerinti eltartott hozzátartozónak minősül?
            
         
      (1)  Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv (HL L 158., 77. o.; magyar nyelvű különkiadás: 5. fejezet, 5. kötet, 46. o.; helyesbítés: HL 2009. L 274., 47. o.).